Γραπτές και εγχάρακτες επιγραφές και σύμβολα σε αγγεία στους οικισμούς της Μακεδονίας κατά την αρχαϊκή και κλασική περίοδο
Creators: name: Παγώνη, Χριστίνα Δημητρίου
Publisher: name: Aristotle University of Thessaloniki
Year: 2018
Subjects: Ενεπίγραφα αγγεία
Μακεδονία
Σύμβολα
Inscribed vases
Macedonia
Symbols

description: Σκοπός της εργασίας ήταν η συγκέντρωση, η παρουσίαση και ο σχολιασμός των εγχάρακτων και γραπτών επιγραφών, που αναγράφονται πάνω σε αγγεία προερχόμενα από θέσεις στην ευρύτερη περιοχή της Μακεδονίας κατά την αρχαϊκή και την κλασική περίοδο. Στην Εισαγωγή περιγράφεται η δομή της εργασίας, η εισαγωγή και η διάδοση της αλφαβητικής γραφής στον ελλαδικό χώρο, καθώς και η αρχαία μακεδονική διάλεκτος. Οι επιγραφές χωρίζονται σε δύο μεγάλες κατηγορίες με βάση τον τρόπο απόδοσής τους πάνω στο αγγείο: σε εγχάρακτες και σε γραπτές. Ο βασικός διαχωρισμός των ενεπίγραφων αγγείων ή οστράκων στο κύριο μέρος της εργασίας έγινε με βάση την αρχική χρονολόγησή τους. Πρώτα αναφέρθηκαν οι πρωιμότερες επιγραφές σε αγγεία, στη συνέχεια τα ενεπίγραφα αγγεία και όστρακα της αρχαϊκής εποχής και, τέλος, αυτά της κλασικής περιόδου. Εκτός, όμως, από το χρονολογικό διαχωρισμό των ενεπίγραφων αγγείων ή οστράκων το υλικό χωρίστηκε και σε υποκατηγορίες, οι οποίες αφορούν το είδος και το περιεχόμενο των επιγραφών. Το σύνολο των ενεπίγραφων αγγείων και οστράκων, που εξετάστηκε, αποτελεί κατά κύριο λόγο δημοσιευμένο υλικό και προέρχεται από οικισμούς, νεκροταφεία και ιερά κυρίως από την κεντρική και δυτική Μακεδονία, τον μυχό του Θερμαϊκού κόλπου και από αποικίες της Χαλκιδικής. Ωστόσο, ορισμένες αρχαιολογικές θέσεις της ανατολικής Μακεδονίας, το ενεπίγραφο κεραμικό υλικό των οποίων παρουσιάζει ιδιαίτερο ενδιαφέρον, αναφέρθηκε στις υποσημειώσεις των κεφαλαίων ως παράλληλα παραδείγματα. Στο τέλος της εργασίας έγινε ανακεφαλαίωση των βασικών σημείων της μελέτης των ενεπίγραφων αγγείων και οστράκων από τον χώρο της Μακεδονίας και διατυπώθηκαν σχετικά συμπεράσματα
description: The aim of the present thesis was the assortment and the presentation of incised and painted inscriptions on vases from archaeological sites in Macedonia during the archaic and classical periods. The Introduction describes the structure of the present thesis, the import and spread of the alphabet in Greece and the ancient dialect of Macedonians. Inscriptions are divided into two major categories based on how they perform on the vase: graffiti and dipinti. The basic separation of the inscribed vases or shreds in the main part of the thesis was based on their initial dating. First were mentioned the earliest inscriptions on pots, next the inscribed vases and shreds of the archaic period and, finally, those of the classical period. Except from the chronological separation of the inscribed vases or shreds, the material was also divided into subcategories, which relate to the type and content of the inscriptions. The whole of the inscribed vases and shreds examined is mainly published material and comes from settlements, cemeteries and sanctuaries mainly from central and western Macedonia, the Thermaic Gulf and colonies of Chalcidice. However, the inscribed pots of particular interest from some archaeological sites in eastern Macedonia were mentioned in the footnotes of the chapters as parallel examples. At the end of the thesis, the main points of the study of the inscriptions of vases and shreds from the area of Macedonia were gathered and conclusions were exported